CELEX: 32015R2334
Language: fi
Date: 2015-12-14 00:00:00
Title: Komission täytäntöönpanoasetus (EU) 2015/2334, annettu 14 päivänä joulukuuta 2015, yksityisen varastoinnin tuen myöntämisestä sianlihalle ja tuen määrän vahvistamisesta ennakolta

15.12.2015   
            
            
               FI
            
            
               Euroopan unionin virallinen lehti
            
            
               L 329/10
            
         KOMISSION TÄYTÄNTÖÖNPANOASETUS (EU) 2015/2334,
   annettu 14 päivänä joulukuuta 2015,
   yksityisen varastoinnin tuen myöntämisestä sianlihalle ja tuen määrän vahvistamisesta ennakolta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 18 artiklan 2 kohdan, 20 artiklan c, k, l, m ja n alakohdan sekä 223 artiklan 3 kohdan c alakohdan,
   ottaa huomioon maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä 16 päivänä joulukuuta 2013 annetun neuvoston asetuksen (EU) N:o 1370/2013 (2) ja erityisesti sen 4 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EU) N:o 1308/2013 17 artiklan ensimmäisen kohdan h alakohdassa säädetään mahdollisuudesta myöntää yksityisen varastoinnin tukea sianlihalle.
            
         
               (2)
            
            
               Unionin sianliha-alan tilanne on heikentynyt vuosien 2014 ja 2015 aikana. Sianlihamarkkinoiden erityispiirteisiin kuuluu järjestelmä, jossa jalostusalan mukautumisessa teurassikojen kysynnän vähenemiseen esiintyy järjestelmälle tyypillinen viive, ja tästä syystä unionin sianlihantuotanto on kasvanut samalla kun hyvin vetävä vienti on vähentynyt voimakkaasti Venäjän vientimarkkinoiden menettämisen seurauksena. Tämän seurauksena markkinoilla esiintyy jatkuvaa hintapainetta, joka on suurempaa kuin tavanomaisissa kausivaihteluissa. Keskimääräiset tilastoidut unionin markkinahinnat ovat olleet alle asetuksen (EU) N:o 1308/2013 7 artiklan 1 kohdan f alakohdassa säädetyn viitekynnyksen vuoden 2015 elokuun puolivälistä alkaen, ja niillä on huomattavan kielteinen vaikutus sianliha-alan marginaaleihin. Jatkuvasti vaikeana pysyttelevä markkinatilanne vaarantaa useiden maatilojen taloudellisen vakauden. Sianlihan väliaikainen poistaminen markkinoilta vaikuttaa olevan tarpeen markkinatasapainon palauttamiseksi ja hintojen nostamiseksi. Sen vuoksi on aiheellista myöntää tukea sianlihan yksityiseen varastointiin ja vahvistaa tuen määrä ennakolta.
            
         
               (3)
            
            
               Komission asetuksessa (EY) N:o 826/2008 (3) vahvistetaan yksityisen varastoinnin tukijärjestelmien täytäntöönpanoa koskevat yhteiset säännöt.
            
         
               (4)
            
            
               Asetuksen (EY) N:o 826/2008 6 artiklan mukaan ennakolta vahvistettu tuki on myönnettävä mainitun asetuksen III luvussa säädettyjen yksityiskohtaisten sääntöjen ja edellytysten mukaisesti.
            
         
               (5)
            
            
               Kyseisen toimenpiteen hallinnoinnin helpottamiseksi sianlihatuotteet olisi luokiteltava varastointikustannusten tasoa vastaaviin ryhmiin.
            
         
               (6)
            
            
               Jotta voidaan varmistaa toimijoiden yhtäläiset mahdollisuudet, tukikelpoisten sianlihatuotteiden ryhmien osalta olisi voitava jättää yksityisen varastoinnin tukea koskevia hakemuksia 4 päivästä tammikuuta 2016 alkaen.
            
         
               (7)
            
            
               Sopimusten tekemisestä johtuvien hallinnollisten ja valvontaan liittyvien tehtävien helpottamiseksi olisi vahvistettava tuotteiden vähimmäismäärä, josta hakemus on tehtävä.
            
         
               (8)
            
            
               Olisi vahvistettava vakuus sen varmistamiseksi, että toimijat täyttävät sopimusvelvoitteensa ja että toimenpiteestä saadaan toivottu markkinavaikutus.
            
         
               (9)
            
            
               Sianlihatuotteiden vienti edistää markkinoiden tasapainottamista. Sen vuoksi asetuksen (EY) N:o 826/2008 28 artiklan 3 kohtaa olisi sovellettava, jos varastointijaksoa lyhennetään ja kun varastosta poistetut tuotteet on tarkoitettu vientiin. Olisi vahvistettava päivittäiset määrät, joita sovelletaan kyseisessä artiklassa tarkoitettuun tuen määrän vähentämiseen.
            
         
               (10)
            
            
               Asetuksen (EY) N:o 826/2008 28 artiklan 3 kohdan ensimmäisen alakohdan soveltamiseksi ja jotta tilanne olisi toimijoiden kannalta johdonmukainen ja selkeä, kyseisessä alakohdassa tarkoitettu kahden kuukauden jakso on tarpeen ilmoittaa päivinä.
            
         
               (11)
            
            
               Asetuksen (EY) N:o 826/2008 35 artiklassa säädetään tiedoista, jotka jäsenvaltioiden on ilmoitettava komissiolle. On aiheellista vahvistaa erityiset säännöt siitä, kuinka usein on toimitettava tiedot tämän asetuksen mukaisesti haetuista määristä.
            
         
               (12)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Soveltamisala
   1.   Tässä asetuksessa säädetään asetuksen (EU) N:o 1308/2013 17 artiklan ensimmäisen kohdan h alakohdassa tarkoitetusta sianlihan yksityisen varastoinnin tuesta.
   2.   Tukikelpoiset tuoteryhmät ja niihin liittyvät määrät esitetään tämän asetuksen liitteessä.
   3.   Asetuksen (EY) N:o 826/2008 säännöksiä sovelletaan, jollei tässä asetuksessa muuta säädetä.
   2 artikla
   Hakemusten jättäminen
   1.   Edellä 1 artiklassa tarkoitettujen tukikelpoisten sianlihatuotteiden ryhmien osalta voidaan jättää hakemuksia yksityisen varastoinnin tuesta 4 päivästä tammikuuta 2016 alkaen.
   2.   Hakemusten on koskettava 90, 120 ja 150 päivän varastointijaksoa.
   3.   Kunkin hakemuksen on koskettava ainoastaan yhtä liitteessä lueteltua tuoteryhmää, ja siinä on ilmoitettava asianomainen CN-koodi kyseisessä ryhmässä.
   4.   Kunkin hakemuksen on koskettava vähintään 10:tä tonnia luuttomiksi leikattuja tuotteita tai 15:tä tonnia muita tuotteita.
   3 artikla
   Vakuudet
   Asetuksen (EY) N:o 826/2008 16 artiklan 2 kohdan i alakohdan mukaisesti asetettavan vakuuden määrän on tuotetonnilta vastattava 20:tä prosenttia tämän asetuksen liitteessä olevan taulukon sarakkeissa 3, 4 ja 5 vahvistetuista tuen määristä.
   4 artikla
   Vientiin tarkoitettujen tuotteiden varastostapoisto
   1.   Asetuksen (EY) N:o 826/2008 28 artiklan 3 kohdan ensimmäisen alakohdan soveltaminen edellyttää 60 päivän pituisen varastoinnin vähimmäisajan päättymistä.
   2.   Asetuksen (EY) N:o 826/2008 28 artiklan 3 kohdan kolmannen alakohdan soveltamiseksi päivittäiset määrät vahvistetaan tämän asetuksen liitteessä olevan taulukon sarakkeessa 6.
   5 artikla
   Haettuja määriä koskevien tietojen toimittamistiheys
   Jäsenvaltioiden on toimitettava komissiolle kaksi kertaa viikossa tiedot määristä, joista on esitetty hakemukset sopimusten tekemiseksi, seuraavasti:
   
               a)
            
            
               kunakin maanantaina viimeistään klo 12.00 (Brysselin aikaa) määristä, joista on esitetty hakemukset edellisviikon torstaina ja perjantaina;
            
         
               b)
            
            
               kunakin torstaina viimeistään klo 12.00 (Brysselin aikaa) määristä, joista on esitetty hakemukset saman viikon maanantaina, tiistaina ja keskiviikkona.
            
         6 artikla
   Voimaantulo
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä joulukuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  EUVL L 346, 20.12.2013, s. 12.
   
      (3)  Komission asetus (EY) N:o 826/2008, annettu 20 päivänä elokuuta 2008, yksityisen varastoinnin tuen myöntämistä koskevista yhteisistä säännöistä eräiden maataloustuotteiden alalla (EUVL L 223, 21.8.2008, s. 3).
   
      LIITE
      
                  Tuoteryhmät
               
               
                  Tuotteet, joille tukea myönnetään
               
               
                  Tuen määrä varastointijaksoittain (euroa/tonni)
               
               
                  Päivittäiset määrät (euroa/tonni/päivä)
               
            
                  90 päivää
               
               
                  120 päivää
               
               
                  150 päivää
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  
                     Ryhmä 1
                  
               
            
                  ex 0203 11 10
               
               
                  Puoliruhot, ilman eturaajoja, saparoa, munuaisia, pallealihaa ja selkäydintä (1)
                  
                  Eläinten kokoruhot, paino enintään 20 kg
               
               
                  274
               
               
                  291
               
               
                  307
               
               
                  0,54
               
            
                  
                     Ryhmä 2
                  
               
            
                  ex 0203 12 11
               
               
                  Kinkut
               
               
                  304
               
               
                  318
               
               
                  332
               
               
                  0,47
               
            
                  ex 0203 12 19
               
               
                  Lavat
               
               
                   
               
               
                   
               
               
                   
               
               
                   
               
            
                  ex 0203 19 11
               
               
                  Etuosat
               
               
                   
               
               
                   
               
               
                   
               
               
                   
               
            
                  ex 0203 19 13
               
               
                  Selät etuselkineen tai niitä ilman, tai ainoastaan etuselät, selät kärkiosineen tai niitä ilman (2)
                      (3)
                  
               
               
                   
               
               
                   
               
               
                   
               
               
                   
               
            
                  
                     Ryhmä 3
                  
               
            
                  ex 0203 19 55
               
               
                  Kinkut, lavat, etuosat, selät etuselkineen tai niitä ilman, tai ainoastaan etuselät, selät kärkiosineen tai niitä ilman, luuttomat (2)
                      (3)
                  
               
               
                  335
               
               
                  350
               
               
                  364
               
               
                  0,49
               
            
                  
                     Ryhmä 4
                  
               
            
                  ex 0203 19 15
               
               
                  Kylki ja kuve kokonaisena tai suorakulmaisesti leikattuna
               
               
                  250
               
               
                  264
               
               
                  278
               
               
                  0,47
               
            
                  
                     Ryhmä 5
                  
               
            
                  ex 0203 19 55
               
               
                  Kylki ja kuve kokonaisena tai suorakulmaisesti leikattuna, ilman kamaraa ja kylkiluita
               
               
                  269
               
               
                  284
               
               
                  298
               
               
                  0,48
               
            
                  
                     Ryhmä 6
                  
               
            
                  ex 0203 19 55
               
               
                  Palat, jotka vastaavat keskipaloja (middles) kamaroineen ja rasvoineen tai niitä ilman, luuttomat (4)
                  
               
               
                  272
               
               
                  288
               
               
                  304
               
               
                  0,53
               
            
                  
                     Ryhmä 7
                  
               
            
                  ex 0209 10 11
               
               
                  Siansilava kamaroineen tai ilman (5)
                  
               
               
                  168
               
               
                  175
               
               
                  182
               
               
                  0,24
               
            
         (1)  Tukea voidaan myöntää myös Wiltshire-paloittelumenetelmän mukaisesti käsitellyille puoliruhoille eli ilman päätä, poskia, kurkkua, sorkkia, saparoa, kylkirasvaa, munuaisia, sisäfileetä, lapaluuta, rintalastaa, selkärankaa, lonkkaluuta ja palleaa oleville puoliruhoille.
      
         (2)  Selkäpalat ja etuselät voivat olla kamaroineen tai niitä ilman, kiinni olevan rasvakerroksen paksuus ei saa kuitenkaan ylittää 25:tä millimetriä.
      
         (3)  Sopimusmäärä voi käsittää minkä tahansa mainittujen tuotteiden yhdistelmän.
      
         (4)  Sama tarjontamuoto kuin CN-koodin 0210 19 20 tuotteille.
      
         (5)  Tuore rasvainen kudos, jota kerääntyy sian kamaran alle siihen kiinnittyneenä, riippumatta siitä, mistä osasta sikaa rasva on peräisin; jos tuote esitetään tullille kamaroineen, rasvaisen kudoksen painon on oltava suurempi kuin kamaran paino.